Alma krémleves
(fehérrépával)
Hozzávalók: 2 közepes fehérrépa, 2 közepes burgonya, 1 közepes alma, fél fej hagyma, 4,5 dl húsleves (vagy víz+ egy húsleveskocka), 1,5 dl tej, só, bors, szerecsendió, ½ dl tejszín, kb. 2-3 dkg vaj.
Elkészítés: A vajon megpárolom a felaprított hagymát. Ezalatt a fehérrépát megpucolom, vékony karikákra szeletelem. A krumplit és az almát szintén meghámozom és felkockázom. A zöldségeket és az almát rádobom a hagymára, átforgatom, pár percet pirítom. Felöntöm 4,5 dl húslevessel (vagy vízzel és beledobom a leveskockát). Sózom, borsozom. Addig főzöm, amíg a zöldségek megpuhulnak (kb, 15-20 perc). Ekkor hozzáöntöm a tejet is, összemelegítem. (Ha a tejet már az elején hozzáadnám, az alma savától kicsapódna főzés alatt). Az egészet botmixerrel, vagy turmixgépben pürésítem. Nem baj, ha picit darabos marad ( a fehérrépa elég szilárd, a botmixer nem biztos, hogy teljesen viszi). Jöhet hozzá egy lötty tejszín és jó sok frissen reszelt szerecsendió. Sajtos pirítóssal tálalom. (Egy szelet kenyeret megszórok reszelt sajttal és a grill alatt megolvasztom)

[szerkesztés </w/index.php?title=Szak%C3%A1csk%C3%B6nyv/Kieg%C3%A9sz%C3%ADt%C5%91k/Kr%C3%A9mlevesek&action=edit&section=2>] Bazsalikomos paradicsomkrém leves
Hozzávalók:
•	1 doboz paradicsomfilé (250 g), 
•	5-6 levél bazsalikom (friss), 
•	1 nagyobb fej vöröshagyma, 
•	só, bors, ételízesitõ, kevés cukor. 
Elkészítés: A hagymát cikkekre vágom és a vajon megpirítom üvegesre,majd hozzáadom a felkockázott konzerv-paradicsomot. Az apróra vagdosott bazsalikomot is beleteszem majd ízesítem sóval, borssal ételízesitõvel. Aki kicsit csípõsebben szereti adhat hozzá egy kis õrölt chiliport. Ezt kb 1/2 óra hosszát közepes lángon főzöm, esetleg ha túl sűrű adunk hozzá 1-2 deci vizet. Mikor megfõtt nagyobb lyukú szűrõn átpaszirozom hogy a paradicsom magja ne kerüljön a krémlevesbe. Cukrot is tehetünk bele ha ízlésünknek kicsit savanyú. A levest tálkákba tálalom és egy pici tejszínt öntök cikk-cakk alakban a tetejére.

[szerkesztés </w/index.php?title=Szak%C3%A1csk%C3%B6nyv/Kieg%C3%A9sz%C3%ADt%C5%91k/Kr%C3%A9mlevesek&action=edit&section=3>] Burgonyakrémleves
(diétázóknak)
Elkészítési idő: 40 perc
Hozzávalók:
•	30 dkg (hámozás után) tisztán mért szétfövő burgonya, 
•	2 dl kefir vagy aludttej, 
•	2 csapott evőkanál sovány tejpor, 
•	1 púpozott evőkanál ételízesítő por, 
•	1 csokor petrezselyemzöld. 
Elkészítés: A burgonyát megmosom, vékonyan lehámozom, majd kis darabokra vágom. Fazékba téve nyolc deci vizet ráöntök, beleszórom az ételízesítõ port és puhára fõzöm. Ezután hagyom kicsit kihűlni, majd a leszűrt burgonyát turmixgép poharába teszem. Két deci burgonya fõzõlevet ráöntve egészen pépesre turmixolom, ezután apránként hozzáadom az összes levét. A tejport és a megmosott, lecsöpögtetett, finomra vágott petrezselyemzöldet is beleszórva tovább keverem. Végül a fazékba visszaöntöm a masszát, belekeverem a kefirt, és még egyszer felforralom, majd három percig fõzöm. Csak akkor tálalom, ha már nem nagyon forró. (Diétás étkezésnél az étel hõfokára is ügyelni kell: sem nagyon forró, sem nagyon hideg étel nem adható.)

[szerkesztés </w/index.php?title=Szak%C3%A1csk%C3%B6nyv/Kieg%C3%A9sz%C3%ADt%C5%91k/Kr%C3%A9mlevesek&action=edit&section=4>] Brokkolikrémleves
Hozzávalók:
•	75 dkg brokkoli, 
•	2 leveskocka, 
•	2,5 dl tejszín, 
•	fokhagymapor, 
•	szerecsendió, 
•	bors, 
•	reszelt sajt vagy pirított zsemlekocka 
Elkészítés: A feldarabolt brokkolit felteszzük főzni annyi vízben, amennyi éppen ellepi. Tegyünk a vízbe két leveskockát. Mikor a brokkli megpuhult egypár szép rózsát tegyünk félre díszítésnek. A többit (mikor kicsit kihűlt) turmixoljuk össze, és öntsük fel a tejszínnel. Forraljuk össze, és ízesítsük fokhagymaporral, szerecsendióval és borssal. A félrerakott brokkolirózsákkat, reszelt sajttal vagy pirított zsemlekockákkal tálaljuk.

[szerkesztés </w/index.php?title=Szak%C3%A1csk%C3%B6nyv/Kieg%C3%A9sz%C3%ADt%C5%91k/Kr%C3%A9mlevesek&action=edit&section=5>] Márványsajtos-zelleres burgonyakrémleves
Hozzávalók:
•	40 dkg burgonya, 
•	2 szár angolzeller, 
•	5 dkg póréhagyma, 
•	1 dl tejszín, 
•	5 dkg márványsajt, 
•	só, bors. 
Elkészítés: A burgonyát, a zellert és a póréhagymát nagyjából egyforma darabokra várjuk. Sós vízben feltesszük főni, és ha minden zöldség megfőtt, akkor az egészet összeturmixoljuk. Tejszínnel dúsítjuk, fehérborssal ízesítjük. Ha ezután túlságosan sűrű, 1 dl vízzel még fel lehet higítani. Tálaláskor morzsoljuk a forró leves közepére a márványsajtot. Nagyon finom.

[szerkesztés </w/index.php?title=Szak%C3%A1csk%C3%B6nyv/Kieg%C3%A9sz%C3%ADt%C5%91k/Kr%C3%A9mlevesek&action=edit&section=6>] Meggyes burgonya-krémleves
(Hideg)
Hozzávalók:
•	30 dkg tisztított, szétfövő burgonya, 
•	25 dkg kimagozott friss meggy (vagy nem nagyon édes meggybefőtt), 
•	2 dl tejföl, 
•	1 dl tejszín, 
•	1 teáskanál só, 
•	ízlés szerint kevés cukor, 
•	3 szem összetört szegfűszeg, 
•	kis darabka fahéj, 
•	1 teáskanál burgonyakeményítő (vagy búzakeményítő), 
•	kis darabka citromhéj. 
Elkészítés: A burgonyát kis darabokra vágva jó félliternyi vízbe beleteszem. Hozzárakom a sót, a fűszereket és a vékonyka csíkokra vágott, megmosott citromhéjat. Puhára főzöm. Félidőben beleteszem a meggy háromnegyed részét. (Ha befőttel készítem, egy deci befőttlevet is hozzáöntök.) Ha már nem nagyon forró, az egészet péppé zúzom. Közben a tejszínt simára keverem a burgonyaliszttel és hozzáadva a tejfölt is, besűrítem vele a meggyes burgonyalevest. Folytonosan kevergetve öt percig főzöm, végül beledobom a félretett meggyszemeket, és az egészet hagyom kihűlni. Ezután jól lefedve, a hűtőszekrényben alaposan lehűtöm és csészékbe adagolva, jéghidegen tálalom.
Tanácsok: (Ünnepi, különleges alkalmakkor egy-egy evőkanál cukor nélküli tejszínhabbal, esetleg egy-egy teáskanál meggyszörppel lelocsolva teszem az asztalra.)

[szerkesztés </w/index.php?title=Szak%C3%A1csk%C3%B6nyv/Kieg%C3%A9sz%C3%ADt%C5%91k/Kr%C3%A9mlevesek&action=edit&section=7>] Cukkínikrémleves
Hozzávalók:
•	1 db kisebb cukkíni, 
•	fél csokor petrezselyem, 
•	1 pohár tejszín, 
•	1-1 ek liszt, vegeta, 
•	4 szelet kenyér, 
•	1 tk só, 
•	1 kk olaj, 
•	késhegynyi vaj. 
Elkészítése: A cukkínit meghámozzuk, magvát kivesszük, majd felkockázzuk. Az olajon vegetával fedő alatt megpároljuk (kb. 10 perc). Megszórjuk a liszttel és felengedjük kb. 1 l vízzel. Lassan belekeverjük a tejszínt, hozzáadjuk a fűszereket és összefőzzük. Amikor a cukkíni megpuhult, összeturmixoljuk. A kenyérszeleteket felkockázzuk és a vajon megpirítjuk. A tányérokba szervírozott levesre dobjuk az apróra vágott petrezselyemmel együtt. Azonnal fogyasztjuk.

[szerkesztés </w/index.php?title=Szak%C3%A1csk%C3%B6nyv/Kieg%C3%A9sz%C3%ADt%C5%91k/Kr%C3%A9mlevesek&action=edit&section=8>] Csalamádéleves
("macskajaj"-ra)
Elkészítési idő: 25 perc
Hozzávalók:
•	Félliteres üveg csalamádé, 
•	5 dkg füstölt szalonna, 
•	1 dl tejszín, 
•	1 dl tejföl, 
•	1 csapott evőkanál liszt, 
•	cukor, só, õrölt bors ízlés szerint, 
•	késhegynyi füstízű só. 
Elkészítés: A csalamádét leszűröm a levébõl és apróra vágom. A füstölt szalonnát apró kockára metélem és zsírját kisütöm, majd ráteszem a csalamádét. Fedõ alatt pár percig párolom, ezután ízesítem törött borssal és a füstízű sóval, majd ráöntök 8 dl vizet. Felforralom, megsózom, és a simára kevert lisztes-tejszínes tejföllel behabarom. Állandó keverés közben még egyszer felforralom, végül csöpp cukorral ízesítem. Forrón tálalom.

[szerkesztés </w/index.php?title=Szak%C3%A1csk%C3%B6nyv/Kieg%C3%A9sz%C3%ADt%C5%91k/Kr%C3%A9mlevesek&action=edit&section=9>] Diós szárnyas-krémleves
Hozzávalók:
•	2 tyúkhúsleveskocka, 
•	1 dl tejföl, 
•	1 dl tejszín, 
•	5 dkg finomra darált dió, 
•	1 evőkanál durvára vágott dió, 
•	1 csapott evőkanál liszt, 
•	1 csokor petrezselyemzöld, 
•	1 csapott teáskanál currypor, 
•	1 késhegynyi törött fekete bors, 
•	5 dkg cérnametélt, 
•	só. 
Elkészítés: A megmosott petrezselyemzöldet apróra metélem. A tejszínnel és 1 dl vízzel összekevert tejfölben simára keverem a lisztet. A cérnametéltet a szokásos módon, forrásban lévő sós vízben megfőzöm, és meleg vízzel leöblítve, melegen is tartom.
8 dl vízbe beleteszem a húsleveskockákat, beleszórom a finomra darált diót és a fűszereket. Felforralom és 5 percig főzöm. Közben a forrásban lévő levesbe csorgatom a lisztes tejfölt, és beleszórom a petrezselyemzöld felét. Folytonosan kevergetve, kis lángon addig forralom, amíg a habja elfő. Ezután rászórom a megmaradt petrezselyemzöldet, és az edényt lefedve, 10 percig állni hagyom. Tálaláskor leveses csészékbe osztom a főtt tésztát, majd rámerem a forró levest, és meghintem a durvára vágott dióval.

[szerkesztés </w/index.php?title=Szak%C3%A1csk%C3%B6nyv/Kieg%C3%A9sz%C3%ADt%C5%91k/Kr%C3%A9mlevesek&action=edit&section=10>] Fokhagymakrémleves
Hozzávalók:
•	5 gerezd fokhagyma, 
•	kevés olaj, 
•	1 ek liszt, 
•	5 dl húsleves, 
•	1 dl tejszín, 
•	só, bors, 
•	zsemlekocka 
Elkészítés: A zúzott fokhagymát az olajon megfuttatjuk, megszórjuk a liszttel, majd halvány zsemleszínig pirítjuk. Felöntjük a húslevessel, tejszínnel, sóval (ha szükséges), és borssal fűszerezzük. Pirított zsemlekockákkal tálaljuk.

[szerkesztés </w/index.php?title=Szak%C3%A1csk%C3%B6nyv/Kieg%C3%A9sz%C3%ADt%C5%91k/Kr%C3%A9mlevesek&action=edit&section=11>] Gesztenyekrém-leves
Hozzávalók:
•	6 dl húsleves, vagy húsleveskockából készített leves, 
•	20 dkg gesztenyemassza, 
•	2 dl tejszín, 
•	1 dl tej, 
•	1 tk étkezési keményítő, 
•	késhegynyi őrölt bors, 
•	gyömbér, 
•	só ízlés szerint 
Elkészítés: A húslevest felforraljuk és beleteszzük a fűszereket, és a tejszín felét. A tejszín másik felét a tejjel, a keményítővel és a gesztenyemasszával összekeverjük, és turmixgépbe öntjük. Addig keverjük, amíg sima masszát nem kapunk, majd hozzáöntjük a leveshez. Néhány perces keverés mellett felforraljuk. Ha kihűlt, hűtőszekrénybe tesszük, legalább fél napig állni hagyjuk. Tálalás előtt egy kis cukorral édesíthetjük, a tetejére tehetünk tejszínhabot és megszórhatjuk gesztenye reszelékkel.
Tipp: fogyasztás előtt 2-3 nappal elkészíthető.

[szerkesztés </w/index.php?title=Szak%C3%A1csk%C3%B6nyv/Kieg%C3%A9sz%C3%ADt%C5%91k/Kr%C3%A9mlevesek&action=edit&section=12>] Gombakrémleves
Hozzávalók:
•	1,5 l alapleveshez (húsleveshez), 
•	40 dkg borjú-csont, 
•	15 dkg vegyes zöldség, 
•	5 dkg vöröshagyma, 
•	néhány szem feketebors, 
•	só, 
•	2 l víz, 
•	25 dkg gomba, 
•	5 dkg vaj, 
•	egy fél fej vöröshagyma, 
•	só, bors, 
•	5 dkg liszt, 
•	2 dl tej, 
•	1,5 dl tejszín, 
•	2 tojássárgája, 
•	a leves feljavításához 3 dkg vaj. 
Elkészítés: A csontokból a vegyes zöldséggel, fűszerekkel levest főzünk. A megtisztított gombát megmossuk, és finomra vágjuk. Az apróra vágott vöröshagymát vajban megfonnyasztjuk, hozzáadjuk az összevágott gombát, megsózzuk, meghintjük egy kevés törött borssal, és lepirítjuk. Ha a levét elfőtte, hozzákeverjük a lisztet, egy kissé tovább pirítjuk, majd felöntjük a csontlével, 2 dl tejjel, és jól felforraljuk. Utána szőrszitán áttörjük, simára keverjük, és tejszínnel elkevert tojássárgájával sűrítjük. Tálalás-kor belemorzsolt vajjal javítjuk fel. Betétként pirított zsemlekockát adunk.

[szerkesztés </w/index.php?title=Szak%C3%A1csk%C3%B6nyv/Kieg%C3%A9sz%C3%ADt%C5%91k/Kr%C3%A9mlevesek&action=edit&section=13>] Hagymakrémleves
Hozzávalók:
•	1 kg hagyma, 
•	kevés olaj, 
•	1,5 liter húsleves (akár 2 leveskockából), 
•	2-3 dl tejszín, 
•	2 ek liszt, 
•	fehérbors, 
•	zsemlekocka vagy reszelt sajt 
Elkészítés: A hagymát meghámozzuk, kockára vágjuk, és egy kevés olajon megdinszteljük. Felöntjük a húslevessel, és még 10-15 percen keresztül főzzük. Kicsit hagyuk kihűlni, és összeturmixoljuk. Megszórjuk a liszttel, és felöntjük a tejszínnel. Hagyjuk összefőni. Pirított zsemlekockákkal, vagy reszelt sajttal megszórva tálaljuk.

[szerkesztés </w/index.php?title=Szak%C3%A1csk%C3%B6nyv/Kieg%C3%A9sz%C3%ADt%C5%91k/Kr%C3%A9mlevesek&action=edit&section=14>] Lencsekrémleves
(8személyre) Kalóriatartalom: 420 kcal
Elkészítési idő: 110 perc
Hozzávalók:
•	50 dkg lencse, 
•	1 sárgarépa, 
•	1 fej vöröshagyma, 
•	10 dkg rizs, 
•	4 evőkanál ételízesítő, 
•	3 dl tej, 
•	2 evőkanál vaj, 
•	3 evőkanál liszt, 
•	3 dl tejszín, 
•	3 tojássárgája. 
Előkészítés: A lencsét megmossuk, majd felöntjük annyi hideg vízzel, hogy bőven ellepje, és 3 óra hosszat áztatjuk. A répát, a hagymát megtisztítjuk, megmossuk, de nem daraboljuk.
Elkészítés: Áztatás után a lencsét leszűrjük, majd annyi vízbe amennyi ellepi, a hagymával és sárgarépával feltesszük főni. Lefedjük, és a forrástól számítva kb. 30 perc alatt puhára főzzük. A hagymát és a sárgarépát kivesszük, a lencsét turmixgépben simára összetörjük. A rizst forró sós vízbe tesszük, kb. 20 perc alatt puhára főzzük, leszűrjük, leöblítjük hideg vízzel, és tálalásig melegen tartjuk. Az ételízesítőt két liter vízzel felforraljuk. A tejet kis lábasba öntjük és felmelegítjük. A vajat nagyobb edényben felforrósítjuk, hozzáadjuk a lisztet, és kevergetve világos rántást készítünk. Belekeverjük a lencsepürét, felöntjük a levessel és a tejjel, majd habverővel simára keverjük és jól felforraljuk. Levesszük a tűzről. A tejszínt simára keverjük a tojássárgájával, belekeverjük a levesbe és a rizzsel tálaljuk. Már nem forraljuk tovább. Melegen finom.

[szerkesztés </w/index.php?title=Szak%C3%A1csk%C3%B6nyv/Kieg%C3%A9sz%C3%ADt%C5%91k/Kr%C3%A9mlevesek&action=edit&section=15>] Parajkrémleves
Elkészítési idő: 20 perc
Hozzávalók:
•	30 dkg friss spenót, 
•	2 dl tej, vagy tejszín, 
•	2 ek rozsliszt, 
•	só, fokhagyma, 
•	szerecsendió, gyömbér, 
•	kevés olaj, őrölt bors 
Elkészítés: Kevés olajon a megmosott spenótleveleket lefedve pároljuk, sózzuk, fűszerezzük. Ha kellően szétfőttek a levelek, megszórjuk liszttel, felöntjük a tejjel, majd 7-8 dl vízzel, forrásig főzzük, a végén botmixerrel pépesíthetjük, ha akarjuk.
Vashiányos betegségeknél kitűnő utánpótlás.

[szerkesztés </w/index.php?title=Szak%C3%A1csk%C3%B6nyv/Kieg%C3%A9sz%C3%ADt%C5%91k/Kr%C3%A9mlevesek&action=edit&section=16>] Spárgakrémleves
Hozzávalók:
•	500 g spárga, 
•	30 g vaj, 
•	1,5 dl tejszín, 
•	1 tojássárgája, 
•	30 g liszt, 
•	4 dl víz, 
•	1 szárnyas-húsleves kocka, 
•	3 dl tej, 
•	só, cukor, citromlé. 
Elkészítés: A spárgát meghámozzuk, fejét levágjuk és 1-2 cm-es darabokra vágjuk. A forrásban lévõ vízben a húsleveskockát feloldjuk, és a spárga héját megfõzzük benne. Leszûrjük, majd a levet sóval, cukorral ízesítve felforraljuk, és ebben fõzzük puhára a darabolt spárgát. A spárgafejeket külön fõzzük sós-cukros vízben. A vajat felolvasztjuk, hozzáadjuk a lisztet, fehér habzásig hevítjük (fehér rántás). A tűzrõl levéve hideg vízzel és a tejjel felengedjük. A spárgalevest, - valamint a hozzá szűrt spárgafej fõzõlevet - ezzel besűrítjük, kiforraljuk, majd szitán áttörjük, utána ízesítjük sóval, cukorral, citromlével. A tejszínt a tojássárgájával elkeverjük, és az áttört leveshez adjuk, dúsítjuk. Tálaláskor a tányérba vagy csészébe tesszük a fejeket, majd rámerjük a forró levest.

[szerkesztés </w/index.php?title=Szak%C3%A1csk%C3%B6nyv/Kieg%C3%A9sz%C3%ADt%C5%91k/Kr%C3%A9mlevesek&action=edit&section=17>] Sütőtökkrémleves
Elkészítési idő: 20 perc, Kalóriatartalom: 115 kcal
Hozzávalók:
•	1 db kb 2 kg-os sütőtök, 
•	4 fej vöröshagyma, 
•	2 fej fokhagyma, 
•	4 szál zöldhagyma, 
•	2 zöldségleveskocka, 
•	2 evőkanál olívaolaj, 
•	frissen őrölt bors, 
•	só. 
Elkészítés: A sütőtököt meghámozzuk, kb. 2 cm-es darabokra vágjuk. Az olívaolajon a felaprított hagymát, az összezúzott fokhagymát és 2 szál felszeletelt zöldhagymát 2 percig pároljuk, hozzáadjuk a sütőtököt, és felöntjük annyi vízzel, hogy ellepje a sütőtököt, majd hozzáadjuk a leveskockákat. Lassú tűzön, fedő alatt 3 percig főzzük. Turmixgéppel összetörjük, átpasszírozzuk, sózzuk, borsozzuk, utána még 2 percig főzzük. Tálaláskor felszeletelt zöldhagymával díszítjük
Megjegyzés: A sütőtök magas béta-karotin tartalmú étel, mely erőteljesen serkenti az immunrendszert, rákmegelőző hatású, csökkenti a szívbetegségek kialakulásának esélyét.

[szerkesztés </w/index.php?title=Szak%C3%A1csk%C3%B6nyv/Kieg%C3%A9sz%C3%ADt%C5%91k/Kr%C3%A9mlevesek&action=edit&section=18>] Sütőtök krémleves
Hozzávalók:
•	1 kg sütőtök, 
•	1 fej hagyma, 
•	2 gerezd fokhagyma, 
•	5 dkg vaj, 
•	2 evőkanál ételízesítő, 
•	2 dl száraz fehérbor, 
•	20 dkg tejszínes krémsajt 
Előkészítés: A tököt meghámozzuk, magjait kikaparjuk, majd kockákra vágjuk. Az előre megtisztított hagymát és a fokhagymát apróra vágjuk. A vajon megdinszteljük a hagymát, hozzáadjuk a fokhagymát, amit kissé megpirítunk, majd hozzáadjuk a tököt. Kevergetjük lassú tűzön, beletesszük az ételízesítőt, felöntjük 0,5 liter vízzel, és 15 percig forraljuk. Ha puhára főtt a tök, összeturmixoljuk, majd a levesbe öntjük a fehérbort. A végén belekeverjük a sajtot, amíg teljesen el nem olvad. Sóval, borssal ízlés szerint fűszerezzük.

[szerkesztés </w/index.php?title=Szak%C3%A1csk%C3%B6nyv/Kieg%C3%A9sz%C3%ADt%C5%91k/Kr%C3%A9mlevesek&action=edit&section=19>] Zöldségkrémleves
Hozzávalók:
•	friss vegyes zöldség (kb. fél kg főleg sárgarépa), 
•	késhegynyi curry, 
•	1 tk só, 
•	2 db babérlevél, 
•	fél csokor petrezselyem, 
•	1 ek tárkonyecet, 
•	fél pohár tejföl, vegeta. 
Elkészítés: A megtisztított zöldségeket felaprítjuk és a babérlevéllel puhára főzzük, annyi vízben, hogy az éppen ellepje. Beletesszük a sót, curryt, vegetát, majd a babérlevelet kivéve belőle összeturmixoljuk. Hozzáadjuk a tárkonyecetet és a finomra vágott zöldpetrezselymet. Tálaláskor habosra vert tejfölt csurgatunk rá.

[szerkesztés </w/index.php?title=Szak%C3%A1csk%C3%B6nyv/Kieg%C3%A9sz%C3%ADt%C5%91k/Kr%C3%A9mlevesek&action=edit&section=20>] Zellerkrémleves
Hozzávalók:
•	1 fej zeller, 
•	1 db burgonya, 
•	2 dl tejszín, 
•	só, bors, 
•	1 húsleves kocka, 
•	víz 
Elkészítés: A megtisztított zellert és a burgonyát kockákra vágjuk, majd megfőzzük vízben, a húsleveskockát hozzáadva. Ha puhára főtt, levesszük a tűzről, kissé hűlni hagyjuk, majd jól összeturmixoljuk. Hozzáadjuk a tejszínt, ízlés szerint sózzuk, borsozzuk, esetleg egy kevés szerecsendiót reszelhetünk bele. Tálalás előtt ismét felmelegítjük. Pirított zsemlekockával tálaljuk.

[szerkesztés </w/index.php?title=Szak%C3%A1csk%C3%B6nyv/Kieg%C3%A9sz%C3%ADt%C5%91k/Kr%C3%A9mlevesek&action=edit&section=21>] Zöldkrémleves
Hozzávalók:
•	5 dkg vaj, 
•	14 dkg brokkoli, 
•	14 dkg paraj, 
•	14 dkg zöldspárga, 
•	1,5 dl tej, 
•	1-1 csokor zeller és petrezselyemzöld, 
•	só, bors, szerecsendió, 
•	1 leveskocka vagy kis alaplé, 
•	1 dl tejszín, 
•	camambert sajt. 
Elkészítés: A forró vajom megpároljuk a zölgségeket. Előszöra brokkoli aztán megy bele a spárga majd a paraj. A lényeg, hogy ne pároljuk hosszan mert veszít mind a vitamintartalmából mind az ízéből. Hozzáadjuk a tejet és a fűszereket valamint a kockát. Besűrítjük tejszínnel és összeturmixoljuk gépben vagy botmixerrel. A sajtot még forrón tesszük bele. Ízlés szerint más zöldsédekkel gazdagíthatjuk.
Igazi vitaminbomba!

[szerkesztés </w/index.php?title=Szak%C3%A1csk%C3%B6nyv/Kieg%C3%A9sz%C3%ADt%C5%91k/Kr%C3%A9mlevesek&action=edit&section=22>] Vörösboros málna-krémleves
Hozzávalók
•	45 dkg málna, 
•	4 tojássárgája, 
•	2 dl tejszín, 
•	2 dl vörösbor, 
•	2 kanál konyak, 
•	késhegynyi őrölt szegfűszeg, 
•	2 ek porcukor. 
A málnából kiveszek egy maréknyit és behűtöm. A többit össze turmixolom, majd hozzá mixelem a többi hozzávalót is. Az egészet jól behűtöm, majd csészékbe osztva elosztom a tetejére a málnaszemeket.